ΑΚΡΙΒΕΣ ΑΝΤΙΓΡΑΦΟ

**ΠΑΝΕΠΙΣΤΗΜΙΟ ∆ΥΤΙΚΗΣ ΜΑΚΕ∆ΟΝΙΑΣ 20/09/2023**

**Α. Π.: 445**

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

Γραφείο Erasmus

e-mail: erasmus@uowm.gr Κοζάνη, 20/09/2023

Τηλ.: 24610-68065

2η ΠΡΟΚΗΡΥΞΗ

**Κινητικότητας Φοιτητών για Σπουδές στο πλαίσιο του Προγράμματος Erasmus+ για το εαρινό εξάμηνο του ακαδημαϊκού έτους 2023-2024**

**(Σύμβαση Επιχορήγησης 2023-1-EL01-KA131-HED-000122987)**

Το Γραφείο Erasmus του Πανεπιστημίου Δυτικής Μακεδονίας προκηρύσσει για το **εαρινό εξάμηνο** του ακαδημαϊκού έτους **2023-2024**, χρηματοδοτούμενες θέσεις φοιτητών σε χώρες της Ευρώπης στο πλαίσιο του προγράμματος Erasmus+.

Οι ενδιαφερόμενοι/ες για συμμετοχή στο πρόγραμμα, θα πρέπει να υποβάλουν το αργότερο μέχρι και την **Παρασκευή 13 Οκτωβρίου 2023**, τα παρακάτω:

1. [Αίτηση Συμμετοχής στην κινητικότητα Erasmus για σπουδές](https://erasmus.uowm.gr/wp-content/uploads/2021/01/%CE%91%CE%AF%CF%84%CE%B7%CF%83%CE%B7-%CE%A3%CF%85%CE%BC%CE%BC%CE%B5%CF%84%CE%BF%CF%87%CE%AE%CF%82-%CF%83%CF%84%CE%B7%CE%BD-%CE%9A%CE%B9%CE%BD%CE%B7%CF%84%CE%B9%CE%BA%CF%8C%CF%84%CE%B7%CF%84%CE%B1-%CE%B3%CE%B9%CE%B1-%CE%A3%CF%80%CE%BF%CF%85%CE%B4%CE%AD%CF%82.doc)
2. Αναλυτική Βαθμολογία (παρέχεται από την γραμματεία του τμήματός σας)
3. Τίτλους γλωσσομάθειας (απλό αντίγραφο)
4. Βιογραφικό Σημείωμα (τύπου Europass στην αγγλική γλώσσα)
5. Επιστολή Εκδήλωσης Ενδιαφέροντος – Cover Letter (στην αγγλική γλώσσα)
6. Πιστοποιήσεις συμμετοχής σε σεμινάρια, συνέδρια, διακρίσεις κ.α.

Οι αιτήσεις υποβάλλονται από τους ενδιαφερόμενους φοιτητές στην ηλεκτρονική διεύθυνση erasmus@uowm.gr του Γραφείου Erasmus του Πανεπιστημίου Δυτικής Μακεδονίας.

Όλες οι αιτήσεις θα αξιολογηθούν λαμβάνοντας υπόψη:

1. Τον Οδηγό του Προγράμματος Erasmus+
2. Τις προϋποθέσεις συμμετοχής και τα κριτήρια επιλογής των υποψηφίων για σπουδές

Για περισσότερες πληροφορίες που αφορούν τις προϋποθέσεις καθώς και τα κριτήρια αξιολόγησης, οι φοιτητές μπορούν να επισκεφθούν την ιστοσελίδα:

<https://erasmus.uowm.gr/intrelations/erasmus/outgoing-students-studies/>

Το Γραφείο Erasmus του Ιδρύματός μας παραμένει στη διάθεσή σας για κάθε σχετική διευκρίνιση και ενημέρωση.

Η Επιστημονικώς Υπεύθυνη του Προγράμματος ERASMUS+

του Πανεπιστημίου Δυτικής Μακεδονίας Αικατερίνη Μπλάντα